Мінск (баскетбольны клуб)

**«Мінск»** — прафесійны баскетбольны клуб з Мінска, аб’ядноўвае тры прафесійныя баскетбольныя каманды (дзве мужчынскія і жаночую).

## Назва 
З 2012 па 2022 год клуб меў назву «Цмокі-Мінск».

Згодна з паданнем, Мінск быў заснаваны волатам-асілкам, чарадзеем млынаром, які пабудаваў млын, малоў муку з камянёў і пёк хлеб, а па начах лётаў на млыне, збіраў па акрузе адважных і моцных да сябе ў дружыну. Калі верыць міфам, гэтым асілкам і быў Цмок, які прыняў чалавечае аблічча.

У 2022 годзе клуб стаў называцца «Мінск».

## Гісторыя 
Ідэя стварэння прафесійнага баскетбольнага клуба належыць Канстанціну Шараверу. У 2001 годзе ён стварыў на базе агульнаадукацыйных школ Мінска праект «Мэджык баскет». Праца секцый па баскетболе прыцягнула ўвагу гарадскіх улад і атрымала развіццё. 9 сакавіка 2006 года яна здабыла спартыўную і юрыдычную форму: на свет з’явіўся заснаваны гарвыканкамам прафесійны баскетбольны клуб «Мінск-2006». Праект нароўні з мужчынскай камандай аб’ядноўваў у сваёй структуры калектыў дублёраў, жаночае падраздзяленне, а таксама дзіцяча-юнацкую школу.
, 11 снежня 2010 года. Матч Адзінай лігі ВТБ, «Цмокі-Мінск» супраць «ЦСКА Масква»]]
Далучыўшыся да змаганняў пад эгідай нацыянальнай федэрацыі, «Мінск-2006» адразу ж стаў бачным іграком на спартыўным полі краіны. Прагрэсуючы з года ў год, каманда падбіралася да вяршыняў айчыннага баскетбола, а з 2009 года стала яго гегемонам — на ўнутранай арэне «гараджанам» не знаходзілася роўных.

«Мінск-2006» стаў таксама ўдзельнікам Еўрачэленджа ФІБА. З сезону-2010/11 з’яўляецца адзіным прадстаўніком краіны ў рамках Адзінай лігі ВТБ.
 
14 верасня 2012 клуб абвясціў пра рэбрэндынг — змену наймення ўсіх прафесійных і дзіцячых каманд структуры. Гэта было зроблена з мэтай прыцягнуць дадатковую цікавасць аматараў баскетбола ў краіне, стаць вядомым і непаўторным спартыўным суб’ектам на міжнароднай арэне. Новае імя «Цмокі-Мінск» адлюстроўвала духоўныя і гістарычныя карані, уласцівыя беларусам, пры гэтым захоўваючы нестандартнасць, якія дыктаваліся маркетынгавай стратэгіяй. У першы ж год пасля змены «шыльды» каманда захапіла лідарства па колькасці гледачоў на хатніх матчах сярод усіх удзельнікаў Адзінай лігі ВТБ.

## Дасягненні 
**Чэмпіянат Беларусі па баскетболе**
*  **Чэмпіён (16)**: 2008/2009, 2009/2010, 2010/2011, 2011/2012, 2012/2013, 2013/2014, 2014/2015, 2015/2016, 2016/2017, 2017/2018, 2018/2019, 2019/2020, 2020/2021, 2021/2022, 2022/2023, 2023/2024.
*  **Сярэбраны прызёр (1)**: 2024/2025.
**Кубак Беларусі па баскетболе**
*  **Чэмпіён (15)**: 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022, 2025.
*  **Фіналіст (1)**: 2024.
*  **Бронзавы прызёр (2)**: 2008, 2023.

## Склад 2020/21 
### Склад каманды 
*  Яўген Белянкоў
*  Уладзіслаў Блізнюк
*  Уладзімір Верамеенка
*  Дзяніс Вікенцьеў (прыйшоў у каманду ў ходзе сезону)
*  Бэнджамін-Павел Дуду
*  Крыс Клайбарн
*  Дэрэк Кук (прыйшоў у каманду ў ходзе сезону)
*  Роберт Лоўры (пакінуў каманду ў ходзе сезону)
*  Томс Лэйманіс
*  Аляксандр Пустагвар
*  Андрэй Рагазенка
*  Максім Салаш (пакінуў каманду ў ходзе сезону)
*  Андрэй Стаброўскі
*  Аляксей Трасцінецкі
*  Клавс Чаварс

### Трэнеры каманды 
*  Расціслаў Вяргун (галоўны трэнер)
*  Эдмундс Валейка
*  Войтэк Валіх

## Статыстыка выступленняў 
## Трэнеры 
*  Аляксандр Папкоў (2006—2007)
*  Ігар Карнеенкаў (2007—2008)
*  Андрэй Крыванос (2008—2013)
*  Дональдас Кайрыс (2013—2014)
*  Андрэй Крыванос (2014)
*  Ігар Грышчук (2014—2017)
*  Аляксандр Круцікаў (2017—2019)
*  Расціслаў Вяргун (2019—2023)
*  Аляксей Сухавецкі (2023—2024)
*  Аляксандр Падзерачоў (2024—2025)
*  Эдуард Кемен (з 2025)

## Фарм-клубы 
### Моладзевая каманда 
Гл. Мінск (маладзёжная) (баскетбольны клуб)
### Рэзервовая каманда 
### Юніёрскія каманды 
## Спасылкі 
* Афіцыйны сайт 

Катэгорыя:2006 год у Мінску